b'\n_START_ARTICLE_\nGibanje za trajnostni razvoj Slovenije\n_START_PARAGRAPH_\nGibanje za trajnostni razvoj Slovenije (kratica: TRS) je politi\xc4\x8dno gibanje, organizirano kot dru\xc5\xa1tvo, v Sloveniji, ki je bilo ustanovljeno 7. oktobra 2011 v Grand Hotelu Union v Ljubljani. Na ustanovnem sre\xc4\x8danju je bila za predsednico gibanja izvoljena Manca Ko\xc5\xa1ir._NEWLINE_Iniciativni odbor novega gibanja so sestavljali: Erik Brecelj, Gabi \xc4\x8ca\xc4\x8dinovi\xc4\x8d Vogrin\xc4\x8di\xc4\x8d, Andrej Detela, Matja\xc5\xbe Han\xc5\xbeek, Matja\xc5\xbe Hribar, Manca Ko\xc5\xa1ir, Hermina Krt, Ana Murn in Du\xc5\xa1an Plut._NEWLINE_Isto\xc4\x8dasno kot gibanje pa je bila ustanovljena tudi Stranka za trajnostni razvoj Slovenije in za njenega predsednika so izvolili Matja\xc5\xbea Han\xc5\xbeka. Gibanje se preko stranke namerava udele\xc5\xbeiti dr\xc5\xbeavnozborskih volitev leta 2011.'